লি জে-ইয়ং
লি জে-ইয়ং ( জন্ম: ২৩ জুন ১৯৬৮), যিনি পেশাগতভাবে পশ্চিমে জে ওয়াই লি নামে পরিচিত, একজন দক্ষিন কোরিয়ার ব্যবসায়ী যিনি ২০২২ সালের অক্টোবর থেকে স্যামসায় ইলেক্ট্রনিকস এর নির্বাহী চেয়ারম্যান হিসেবে দায়িত্ব পালন করছেন তিনি লি কুন-হি এবং হং রা-হি- এর একমাত্র পুত্র। ২০১১ সালের সেপ্টেম্বর পর্যন্ত, লি-এর আনুমানিক ১১ বিলিয়ন মার্কিন ডলার সম্পদ রয়েছে, যা তাকে দক্ষিণ কোরিয়ার চতুর্থ ধনী ব্যক্তি করে তুলেছে। ২০২১ সালের জানুয়ারীতে, লি’কে তার ঘুষ ও আত্মসাতের অভিযোগে কারাগারে সাজা ভোগ করা পুনরায় শুরু করার পরে বড় বড় স্যামসাং ব্যবসায়িক লেনদেনে অংশ নেওয়া থেকে দূরে সরিয়ে দেওয়া হয়েছিল। স্যামসাং-এ তার অবস্থান পুনঃস্থাপনের আগে ২০২২ সালের আগস্টে তাকে ক্ষমা করা হয়েছিল। ২০১৪ সালে, লি তার বাবা লি কুন-হি-এর সাথে ফোর্বস ম্যাগাজিনের বিশ্বের সবচেয়ে ক্ষমতাশালী ব্যক্তিদের তালিকা দ্বারা বিশ্বের ৩৫তম শক্তিশালী ব্যক্তি এবং সবচেয়ে শক্তিশালী কোরিয়ান হিসাবে মনোনীত হন।